Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: a 7/1998. (III. 11.) MüM rendelethez
Paragraph Index: 170

1. A szakmai vizsgán számon kérhető feladatok a szint megjelölésével A szakmai követelményekben megfogalmazott feladatcsoportok és feladatok a megadott követelményeknek megfelelő szinten kérhetők számon a szakmai vizsgán. A nonprofit ügyintéző szakmai képesítővizsgát az adott időpontban érvényes rendelet előírásai szerint, a Munkaügyi Minisztérium által megbízott elnök vezetésével működő szakmai vizsgabizottság előtt kell tenni az alábbi vizsgatárgyakból. 1.1. A nonprofit szektor társadalmi szerepének ismerete Az írásbeli vizsga keretében a jelöltnek egy kiadott feladatlap alábbi témakörökből összeállított kérdéseit kell megválaszolnia: — a nonprofit szektor helye a társadalomban, — a nonprofit szektor alapvető jellemzői, szervezeti típusai, — a nonprofit szervezetek közös ismérvei, — a nonprofit szektort leíró elméletek és azok különbözőségei, — a nonprofit szektor kapcsolatainak alakulása, jellemzői, — a nonprofit szektort jelölő elnevezések különbségei, ezek tartalma, — a nonprofit szervezetek típusai, — a nonprofit szervezetekre vonatkozó törvények, — a szektor kialakulásának körülményei és eddigi fejlődése hazai és nemzetközi viszonylatban, — a szektor szervezeteinek a társadalmi környezetben betöltött és ellátott funkciói, — a magyar nonprofit szektort jellemző adatok, — a hazai szektor különbözősége más országok nonprofit szektoraihoz képest, — a hazai szektor sajátosságai és ezek okai, — a szektor funkciói és más szektorok (állami, piaci) funkciói. 1.2. Szervezetalapítás és szervezetépítés A gyakorlati vizsga keretében a jelöltnek az alábbi témakörökből egy adott esetleíráson felismerve kell egy elemzést a tények, relációk, struktúrák szintjét érintő felismeréssel, felsorolással, definiálással, jellemzéssel, összehasonlítással és magyarázó kifejtéssel elkészítenie: — a különböző szervezeti típusok hasonlóságai és különbözőségei, — a nonprofit szervezetek megalakulásának (alapításának), működésének feltételei, szabályai, — a szervezet alapvető szabályai, — az alapítvány alapító okirata, — a társadalmi szervezet alapszabálya, — a közhasznú társaság társasági szerződése, — az alapítvány bírósági nyilvántartásba vétele, — az egyesület bírósági nyilvántartásba vétele, — a közhasznú társaság cégbírósági nyilvántartásba vétele, — a csoportdinamika rendszere, — a csoportszervezés mechanizmusa, — a közösségfejlesztés módjai, — a szervezet szervezési és fejlesztési irányainak meghatározása, — a szervezetvezetési feladatok, — a szervezeti kultúra fogalma. 1.3. A nonprofit szervezet működtetése, tevékenységének szervezése A szóbeli vizsga keretében az alábbi témakörökből kell tételt húzva átfogó, a tények, fogalmak, relációk, struktúrák és módszerek szintjét érintő kérdést megválaszolnia felismeréssel, felsorolással, definiálással, jellemzéssel, összehasonlítással, magyarázó és értékelő kifejtéssel: — a stratégia fogalma, — a stratégiaalkotás folyamata, — a stratégiai tervezés folyamata, — a szervezet jövőképének fogalma, 1998/18. szám — a szervezeti jövőképalkotás folyamata, — a szervezet küldetésének fogalma, — a szervezeti értékek pontosítása, — az erőforrás-feltárás és -elemzés módszerei, technikái, — a stratégiai akciók, — a stratégia értékelése, — a projekt fogalma, — a projekttervezés folyamata és módszerei, — a projektterv, — a projekt gazdasági tervezése és lebonyolítása, — a projekt költségvetési (gazdálkodási) terve, — a projekt-monitoring, — minőségbiztosítási modellek, — a nonprofit szervezetek által szervezett események típusai, — közgyűlések, konferenciák, képzések, tréningek, táborok, pályázatok előkészítése és lebonyolítása, — a szervezeten belüli intézmények létrehozásának és működtetésének módja. A gyakorlati vizsga keretében a jelöltnek egy általa választott témában kell záródolgozatot készítenie, azt szóbeli közléssel bemutatnia, eljárásait és megállapításait kérdezésre érvekkel alátámasztania, indokolnia. 1.4. A döntéshozó testületek munkájának szervezése A szóbeli vizsga keretében a jelöltnek egy tételt húzva kell átfogó, a tények, fogalmak, relációk, struktúrák és módszerek szintjét érintő kérdést megválaszolnia felismeréssel, felsorolással, definiálással, jellemzéssel, összehasonlítással, magyarázó és értékelő kifejtéssel az alábbi témakörökből: — döntéshozatali típusok, módszerek, technikák, — a döntéshozó testületek létszámának és összetételének kialakítása, — a testületi tagok informálásának feladatai, — a testületi döntések előkészítésének és strukturálásának feladatai, — a döntések megvalósulását, hatékonyságát ellenőrző módszerek, — a facilitátor feladatai és szerepei, — a döntések dokumentálása, — a döntések megvalósításának megszervezése, — a döntések megvalósítása, hatékonyságának ellenőrzése és értékelése, — a testületi munkában megjelenő konfliktusok. 1.5. A nonprofit ügyintéző és kapcsolatai Az írásbeli vizsga keretében a jelöltnek egy kiadott feladatlap kérdéseit kell megválaszolnia, valamint a szóbeli vizsga keretében egy tételt húzva kell átfogó, a tények, fogalmak, relációk, struktúrák és módszerek szintjét érintő kérdést megválaszolnia felismeréssel, felsorolással, definiálással, jellemzéssel, összehasonlítással, magyarázó és értékelő kifejtéssel az alábbi témakörökből: — a szervezeti struktúra és az ehhez tartozó kommunikációs szintek, — a nonprofit szervezetek emberi erőforrás-gazdálkodásának jellemzői, — a verbális és nonverbális kommunikáció, — a kommunikációs csatornák és ezek típusai, — a kommunikációs akadályok és ezek elhárításának lehetőségei, — a klienseknek nyújtott szolgáltatások megtervezése és megszervezése, — kapcsolatépítő és -fenntartó technikák, — tárgyalási technikák, módszerek, — protokoll ismeretek, — a megbeszélés, tárgyalás, egyeztetés, — a konszenzus és kompromisszum. 1.6. PR, marketing és nyilvánosság A szóbeli vizsga keretében a jelöltnek egy tételt húzva kell átfogó, a tények, fogalmak, relációk, struktúrák és módszerek szintjét érintő kérdést megválaszolnia felismeréssel, felsorolással, definiálással, jellemzéssel, összehasonlítással, magyarázó és értékelő kifejtéssel az alábbi témakörökből: — a PR alapfogalmai, — a PR részterületei, — a belső, illetve a külső PR, — a marketing és a PR kapcsolata és különbözősége, — a marketing elvű gondolkodás lehetőségei, — a marketing elemei, — a marketingterv, — a szervezeti helyzetfelmérés, — a magyar nyilvánosság működésének jellegzetességei, — a média belső szerkezete, — a média világa, sajátosságai, szokásai, — a médiára vonatkozó jogi előírások, — kiadványszervezés, — sajtótájékoztató, a média meghívása rendezvényekre, eseményekre, — hír, hirdetés, reklám a médiában, — a statisztikai rendszer és az adatszolgáltatás jellemzői és követelményei (pl. OSAP), — szabványosítás és minőségbiztosítás. A gyakorlati vizsga keretében a jelöltnek egy általa választott témában kell záródolgozatot készítenie, azt szóbeli közléssel bemutatnia, eljárásait és megállapításait kérdezésre érvekkel alátámasztania, indokolnia. 1.7. Forrásfelhasználás Az írásbeli vizsga keretében a jelöltnek egy kiadott feladatlap kérdéseit kell megválaszolnia az alábbi témakörökből: — polgári jogi, gazdálkodási, pénzügyi, adózási, társadalombiztosítási szabályok, — a nonprofit szervezetekre vonatkozó speciális jogszabályok, — a munkaviszonyra és a polgári jogi viszonyra vonatkozó törvényi előírások, — a munkaviszony fogalma, 1998/18. szám — munkaügyi kötelezettségek, — társadalombiztosítási kötelezettségek, — különböző adózási kötelezettségek, — a nonprofit szervezetekre vonatkozó adókedvezmények, — nyilvántartás-vezetési kötelezettségek, — a szerződés fogalma, a szerződések típusai, — a pénzügyi terv, — a díjkitűzés, — a közérdekű hagyomány és meghagyás. 1.8. Forrásteremtés Az írásbeli vizsga keretében a jelöltnek egy kiadott feladatlap kérdéseit kell megválaszolnia, valamint a szóbeli vizsga keretében az alábbi témakörökben kell egy tételt húzva átfogó, a tények, fogalmak, relációk, struktúrák és módszerek szintjét érintő kérdést megválaszolnia felismeréssel, felsorolással, definiálással, jellemzéssel, összehasonlítással, magyarázó és értékelő kifejtéssel: — az államháztartás működése (állami költségvetés, elkülönített állami alapok, társadalombiztosítási alapok, önkormányzati források), — a nonprofit szervezetek bevételi forrásai, — a forrásteremtés különböző technikái, — a szervezet adományszervező kampánya és stratégiája, a díjkitűzés, a közérdekű kötelezettségvállalás, a közérdekű hagyomány és meghagyás, — a hazai és a lehetséges külföldi források köre, — a külföldi és a hazai adományozók jellemzői, — a támogatásszerzés, pályázatírás technikái, — pályázatírás és -gondozás, — a pályázat elkészítésének lépései, — a pályázat formai követelményei, — a pénzadomány, a céltámogatás, a természetbeni támogatás megszerzésének technikái, — a társfinanszírozás és coomanagement fogalma és technikája, — a vagyonhasznosítás különböző módszerei, — a vállalkozási tevékenység feltételei, jellemzői, — költségtakarékos megoldások, eljárások. 1.9. Adminisztráció (hagyományos és informatikai eszközökkel) Az írásbeli vizsga keretében a jelöltnek az alábbi témakörökből összeállított feladatlap kérdéseit kell megválaszolnia: — iratkezelési előírások, szabályok, törvények, — az adminisztratív feladatok rendszere, — a dokumentálás módszerei, — a személyes adatok védelmére és a közérdekű adatok nyilvánosságára vonatkozó törvényi előírások, szabályozások, — a nonprofit szervezetekre vonatkozó speciális jogszabályok, — a személyiségi jogvédelem eszközei és eljárásai, — a szellemi alkotásokkal kapcsolatos szabályok, — az államigazgatási és a bírósági eljárás főbb szabályai. 1.10. Érdekképviselet, érdekérvényesítés A szóbeli vizsga keretében a jelöltnek az alábbi témakörökben kell egy tételt húzva átfogó, a tények, fogalmak, relációk, struktúrák és módszerek szintjét érintő kérdést megválaszolnia felismeréssel, felsorolással, definiálással, jellemzéssel, összehasonlítással, magyarázó és értékelő kifejtéssel: — az egyéni, illetve szervezeti érdekek érvényesítésének színterei, — az állami intézményrendszerben történő érdekképviselet és érdekvédelem lehetőségei, — a jogalkotás mechanizmusa, — a települési önkormányzatok működése, — az érdekegyeztetés fórumai, — az érdekérvényesítés formális és informális technikái, — az érdekérvényesítésben alkalmazható közvetett technikák, — problémamegoldási folyamatok, technikák, módszerek, — szociális partnerség, szervezeti együttműködés, — a közérdekű bejelentés, panasz, javaslat fogalma és az eljárások rendje, — a népszavazás, népi kezdeményezés fogalma és az eljárások rendje, — a demonstráció fogalma és a kapcsolódó eljárási szabályok.

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes